C 443/40
EL
Επίσημη Εφημερίδα της Ευρωπαϊκής Ένωσης
22.11.2022
εργασίας σε αλιευτικά σκάφη στο πλαίσιο των εν εξελίξει διαπραγματεύσεων του ΠΟΕ για τις επιδοτήσεις στον τομέα της αλιείας (6).
Οι διατλαντικοί εταίροι θα πρέπει να εκμεταλλευτούν περαιτέρω τη συνεργασία τους προκειμένου να εργαστούν προς μια ισχυρότερη νομική βάση για την ένταξη των θεμελιωδών εργασιακών δικαιωμάτων της ΔΟΕ στον ΠΟΕ (7).
Τα διμερή εργασιακά θέματα κοινού ενδιαφέροντος θα πρέπει να περιλαμβάνουν συγκριτικές προσεγγίσεις στα κεφάλαια για το εμπόριο και τη βιώσιμη ανάπτυξη (ΕΒΑ) και τη δυνατότητα αποτελεσματικής τους εφαρμογής στις συμφωνίες ελεύθερων συναλλαγών(ΣΕΣ) (8).
Η ΕΟΚΕ ζητεί εδώ και καιρό την υιοθέτηση ανανεωμένης προσέγγισης ως προς την επιβολή των κεφαλαίων ΕΒΑ και χαιρετίζει τα καινοτόμα μέσα επιβολής στη συμφωνία ΗΠΑ-Μεξικού-Καναδά (USMCA) (9).
3.5.
Συνεργασία σε διεθνή φόρουμ: το ΣΕΤ θα μπορούσε να προσφέρει ένα φόρουμ για την προετοιμασία ενισχυμένης συνεργασίας σε θέματα εργασίας και απασχόλησης σε διεθνή φόρουμ, ιδίως στη ΔΟΕ και στον Οργανισμό Οικονομικής Συνεργασίας και Ανάπτυξης (ΟΟΣΑ).
Αυτή η ενισχυμένη συνεργασία θα πρέπει να περιλαμβάνει την προώθηση και την επιβολή της δέουσας επιμέλειας.
Το ΣΕΤ θα πρέπει να ενθαρρύνει την κοινή ανάπτυξη ικανοτήτων, ιδίως με στόχο την προώθηση της ασφάλειας και υγείας στην εργασία (ΑΥΕ) παγκοσμίως, και την ανάπτυξη κοινών έργων, για παράδειγμα σχετικά με την παροχή πόρων για την επιθεώρηση εργασίας σε τρίτες χώρες.
Η αναμενόμενη συμπερίληψη των συμβάσεων ΑΥΕ στα βασικά πρότυπα εργασίας της ΔΟΕ θα ήταν γόνιμο έδαφος για συνεργασία.
Η καταναγκαστική εργασία είναι ένα ζήτημα που εγείρει βαθιά κοινή ανησυχία, οι δε προσεγγίσεις της ΕΕ και των ΗΠΑ, ιδίως όσον αφορά την εισαγωγή αγαθών που παράγονται μέσω τέτοιων πρακτικών στην Κίνα, θα πρέπει να συντονιστούν.
Η εξάπλωση νέων μορφών απασχόλησης σε όλο τον κόσμο, ιδίως η εργασία σε πλατφόρμα, με επικεφαλής εταιρείες των ΗΠΑ και της ΕΕ θα πρέπει να συζητηθεί στις σχετικές ομάδες εργασίας του ΣΕΤ, μεταξύ άλλων λαμβάνοντας υπόψη τη συνεισφορά των εργαζομένων.
3.6.
Ανθεκτικότητα και βιωσιμότητα στις παγκόσμιες αλυσίδες εφοδιασμού: το ΣΕΤ θα πρέπει να αναπτύξει στρατηγικές για μεγαλύτερη ανθεκτικότητα διασφαλίζοντας τη βιωσιμότητα των παγκόσμιων αλυσίδων εφοδιασμού και εξασφαλίζοντας ότι μπορούν να λειτουργήσουν σωστά.
Η ΕΕ και οι ΗΠΑ θα πρέπει να εντοπίσουν κοινές αδυναμίες και να συνεργαστούν, για παράδειγμα, στον τομέα της διαθεσιμότητας πρώτων υλών και προϊόντων κρίσιμης σημασίας, όπως είναι οι ημιαγωγοί.
Οι διατλαντικοί εταίροι θα πρέπει επίσης να επιστήσουν άμεσα την προσοχή σε μια τυποποιημένη προσέγγιση για την ασφάλεια του ενεργειακού εφοδιασμού που να είναι πλήρως ευθυγραμμισμένη με μια φιλόδοξη ατζέντα βιωσιμότητας, όπως η Ευρωπαϊκή Πράσινη Συμφωνία.
Επιπλέον, θα πρέπει να εξετάσουν το ενδεχόμενο ανάληψης κοινής δράσης για τη βελτίωση της σχετικής παραγωγικής ικανότητας, των επενδύσεων και της εφοδιαστικής.
Το ΣΕΤ θα πρέπει να εργαστεί με στόχο την κοινή υποχρεωτική δέουσα επιμέλεια στις αλυσίδες εφοδιασμού, με βάση τις βέλτιστες πρακτικές, προκειμένου να δημιουργηθεί ένα μοντέλο για τις παγκόσμιες απαιτήσεις βιωσιμότητας στις αξιακές αλυσίδες.
3.7.
Υποστήριξη της πράσινης οικονομίας: το ΣΕΤ θα πρέπει να επικεντρωθεί στη συνεργασία για το κλίμα, τις πράσινες τεχνολογίες και τις πολιτικές δίκαιης μετάβασης.
Η ΕΕ και οι ΗΠΑ θα πρέπει να προωθήσουν ένα διεθνές πλαίσιο και πρότυπα για τον μετριασμό της κλιματικής αλλαγής, την κυκλική οικονομία, τη βιώσιμη χρηματοδότηση, την τεχνολογία εξοικονόμησης ενέργειας, τα πράσινα και κοινωνικά πρότυπα στις δημόσιες συμβάσεις, την οικοσήμανση και την υποβολή εκθέσεων βιωσιμότητας.
Επιπλέον, οι διατλαντικοί εταίροι θα πρέπει να εργαστούν για ένα πολυμερές πλαίσιο για την ελευθέρωση του εμπορίου περιβαλλοντικών αγαθών στο πλαίσιο των τρεχουσών πρωτοβουλιών, συγκεκριμένα της συμφωνίας σχετικά με τα περιβαλλοντικά αγαθά (EGA), των διαρθρωμένων συζητήσεων για το εμπόριο και την περιβαλλοντική βιωσιμότητα (TESSD) και τον άτυπο διάλογο για τη ρύπανση από πλαστικά (IDP).
Το ΣΕΤ θα πρέπει να επικεντρωθεί σε αποτελεσματικούς και συντονισμένους μηχανισμούς συνοριακής προσαρμογής άνθρακα (ΜΣΠΑ) προκειμένου να δημιουργηθεί ένα μοντέλο για ένα παγκόσμιο πλαίσιο και να αποφευχθούν εμπορικές συγκρούσεις μεταξύ της ΕΕ και των ΗΠΑ.
3.8.
Ψηφιοποίηση και νέες οικονομίες: το ΣΕΤ θα πρέπει να επικεντρωθεί στη συνεργασία που αφορά τα τεχνολογικά πρότυπα, την έρευνα και τις πολιτικές στον τομέα της Τεχνητής Νοημοσύνης (ΤΝ), του διαδικτύου των πραγμάτων, της τεχνολογίας 6G, των συσσωρευτών, της κβαντικής τεχνολογίας, καθώς και της τεχνολογίας αλυσίδων συστοιχιών (blockchain).
Το πλαίσιο θα πρέπει να ενθαρρύνει την καινοτομία και την τυποποίηση, αλλά πρέπει επίσης να ενσωματώνει τις υποκείμενες πολιτικές εκτιμήσεις που είναι ζωτικής σημασίας.
Τομείς νέας τεχνολογίας, όπως η ΤΝ, συχνά έχουν επίσης μια διάσταση στον χώρο εργασίας που απαιτεί ισχυρές στρατηγικές ΤΝ και δεδομένων, παρέχοντας πρώτα ένα ευρωπαϊκό νομικό πλαίσιο ενδυνάμωσης με βάση τα ανθρώπινα δικαιώματα, και περιλαμβάνοντας συνεπώς ηθικούς κανόνες, καθώς και εργασιακά και συνδικαλιστικά δικαιώματα.
Ενώ δεν είναι δυνατόν να υπάρχουν ακριβώς οι ίδιοι κανόνες και στις δύο πλευρές, στόχος θα πρέπει να είναι η διαλειτουργικότητα των
(6) (7)
(8)
(9)
ΕΕ C 374 της 16.9.2021, σ.
73. Κατά τον προσδιορισμό της πιθανής μελλοντικής πορείας, θα μπορούσε να ληφθεί υπόψη μια ερμηνευτική δήλωση σύμφωνα με το άρθρο IX:2 της συμφωνίας του ΠΟΕ, που επιβεβαιώνει μια ερμηνεία της εξαίρεσης λόγω «κοινού αισθήματος ηθικής» (άρθρο XX της GATT του 1994 και άρθρο XIV της GATS), ούτως ώστε να περιλαμβάνει τα θεμελιώδη εργασιακά δικαιώματα της ΔΟΕ και να περιγράφει τον πιθανό ρόλο των αποφάσεων της ΔΟΕ σε οποιαδήποτε νομική διαδικασία για το θέμα.
Ένα καλό παράδειγμα προς αξιοποίηση είναι η Συγκριτική ανάλυση των διατάξεων εμπορίου και βιώσιμης ανάπτυξης στις συμφωνίες ελεύθερων συναλλαγών που ανατέθηκε από την ΕΕ, LSE, Φεβρουάριος 2022, ιδίως όσον αφορά τον μηχανισμό ταχείας απόκρισης της συμφωνίας ΗΠΑ-Μεξικού-Καναδά (USMCA), https://www.lse.ac.uk/business/consulting/assets/documents/TSD-Final-Report-Feb2022.pdf.
ΕΕ C 105 της 4.3.2022, σ.
40.